पाएं अपने शहर की ताज़ा ख़बरें और फ्री ई-पेपरडाउनलोड करें
जिले में हाल के दिनों में पहली बार कोरोना संक्रमण की रिकवरी रेट में 5 फीसदी बढ़ोतरी हुई है। संक्रमण की रिकवरी 62.5 से बढकर 67.3 फीसदी तक पहुंच गया है। हालांकि मौत का कहर थम नहीं रहा है। गुरुवार को जीएमसीएच में 4 व नरकटियागंज कोविड डेडिकेटेड हेल्थ केयर में 3 कोरोना संक्रमितों ने दम ने तोड़ दिया। 24 घंटे के अंदर 567 लोगों का रिपोर्ट पॉजिटिव आया है। वहीं, वर्तमान समय में जीएमसीएच का आइसोलेशन वार्ड फुल है। जीएमसीएच के आइसोलेशन वार्ड में जिन लोगों की मौत हुई है, उसमें बेतिया निवासी 60 वर्षीय राजेंद्र प्रसाद, बेगमपुर-बगही निवासी 80 वर्षीय उषा देवी, शहर के कमलनाथ नगर निवासी 45वर्षीय राजीव नयन व पूर्वी चंपारण के अंबिकानगर बंदरिया निवासी 62 वर्षीय शांति देवी शामिल है।
जबकि नरकटियागंज कोविड केयर सेंटर में गोखुला निवासी 43 वर्षीय सरोज देवी, लौरिया निवासी 58 वर्षीय मदन शर्मा व नरकटियागंज के हरदिया निवासी 46 वर्षीय आभा देवी ने कोरोना संक्रमण से दम तोड़ दिया। सीएस डॉ. अरुण कुमार सिन्हा ने बताया कि 661 लोग कोरोना से जंग जीतकर स्वस्थ हुए है। 153 कंटेनमेंट जोन बनाया गया है। उन्होंने बताया कि जीएनएम डेडिकेटेड हेल्थ केयर सेंटर बेतिया में 16, नरकटियागंज में 12 व बगहा में 38 संक्रमित भर्ती हैं। वहीं, जीएमसीएच के आइसोलेशन वार्ड में 24 घंटे में 13 संक्रमितों को भर्ती किया गया है। अधीक्षक डॉ. प्रमोद तिवारी ने बताया कि 7 की हालत क्रिटिकल होने पर वेंटिलेटर पर रखा गया है।
एंबुलेंस का किराया तय, ज्यादा पैसे लेने पर 06254-246144 पर करें शिकायत, होगी कार्रवाई
कोरोना काल के दूसरे लहर में अब निजी एंबुलेंस संचालकों की मनमानी चलेगी। जिला प्रशासन ने उन पर शिकंजा कसते हुए किराया भी निर्धारित कर दिया है। जिसमें छोटी कार सामान्य श्रेणी का 50 किलोमीटर तक 1500, एसी श्रेणी में 1700, बोलेरो, सुमो व मार्शल समान्य श्रेणी का 1800, वातानुकुलित का 2100, मैक्सी, सिटी राइड, विंगर, ट्रैवरल (14 से 22 सीटर) का 2500 व जाइलो, स्काॅर्पियो, तवेरा वातानुकूलित एंबुलेंस का किराया 2500 रुपया निर्धारित किया गया है। 50 किलोमीटर से ज्यादा दूरी होने पर प्रतिकिलोमीटर 18 से 25 रुपया निर्धारित किया गया है।
जिलाधिकारी कुंदन कुमार ने निजी एम्बुलेंस किराया से संबंधित जारी किए गए किराया का आदेश का अनुपालन कराने के लिए सिविल सर्जन, अधीक्षक, जीएमसीएच, सभी एडीओ को निर्देश दिया है। साथ ही विभिन्न माध्यमों से व्यापक स्तर पर प्रचार-प्रसार कराने को कहा है। डीएम ने कहा कि यदि किसी मरीज से निर्धारित किराया से ज्यादा राशि ली जाती है, तो वे जिलास्तरीय कमांड एंड कंट्रोल रूम 06254-246144, 06254-245144, टॉल फ्री नंबर-18003456603, व्हाट्सएप नंबर-9142818243 या संबंधित अनुमंडल स्तर पर संचालित कंट्रोल रूम में कॉल कर शिकायत करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn